ddrg/super_eurlex huggingface dataset:
4.

glæder sig over de to meddelelser fra Kommissionen om humanitær fødevarebistand og fødevaresikkerhed; opfordrer til, at de to meddelelser gennemføres på en sammenhængende og koordineret måde for bedre at kunne imødegå de bagvedliggende årsager til sult, fejlernæring og manglende fødevaresikkerhed sammen med spørgsmålet om levnedsmiddeldistribution blandt og i landene med særlig fokus på samfundets fattigste og mest marginaliserede segmenter; opfordrer medlemsstaterne til at støtte udviklingsprocessen for gennemførelsesplanen til støtte for fødevaresikkerhedspolitikken og at vedtage den, så snart den er fuldført; bifalder den kendsgerning, at opmærksomheden især skal rettes mod de hårdest ramte ved katastrofer, nemlig kvinder og børn; mener, at det i krisetilfælde er altafgørende at sikre samfundets evne til at skaffe sig mad på kort og lang sigt; minder om, at krisemekanismer ikke må være en langsigtet løsning; udtrykker dyb bekymring over de negative virkninger af disse mekanismer på især lokale økonomier; fremhæver, at en bæredygtig udviklingspolitik bør baseres på langsigtede og samarbejdsorienterede tilgange;
36.

opfordrer til klarhed og sammenhæng i EU's indsats i betragtning af de institutionelle roller, som Kommissionen, Unionens højtstående repræsentant for udenrigsanliggender og sikkerhedspolitik og Tjenesten for EU's Optræden Udadtil hver især spiller, idet disse bør holde sig inden for deres respektive beføjelser og respektere hinandens mandater; opfordrer derfor Kommissionen og Tjenesten for EU's Optræden Udadtil til at fastlægge hensigtsmæssige samarbejdsordninger og gennemsigtige regler for, hvor det er muligt, at sikre et nært samarbejde og koordinering i forbindelse med spørgsmål vedrørende EU's katastrofeberedskab og til i den forbindelse at bygge videre på eksisterende mekanismer uden at forsinke hjælpeoperationerne; understreger behovet for en fleksibel, enkel og hurtig koordinering mellem de forskellige tjenester, idet en sådan koordinering kun bør omfatte de relevante tjenester, som bør reagere inden for meget korte tidsrammer og i den forbindelse undgå unødvendigt bureaukrati; understreger, at EU's humanitære bistand bør ydes uden hensyn til politiske overvejelser af enhver art og under overholdelse af humanitære principper fastlagt i internationale aftaler;
E.

der henviser til, at ensidige erklæringer fra medlemsstaterne eller Rådet kan have en negativ effekt på Parlamentets lovgivningsmæssige beføjelser, er skadelige for kvaliteten af EU-lovgivningen og undergraver princippet om juridisk sikkerhed,
70.

gør opmærksom på direktiv 2008/96/EF om forvaltning af vejinfrastrukturens sikkerhed hvad angår behovet for et tilstrækkeligt antal sikre parkeringspladser langs motorveje; understreger betydningen af, at køre- og hviletider overholdes, og at der indføres en harmoniseret sanktionsordning, og opfordrer Kommissionen og medlemsstaterne til at stille både et tilstrækkeligt antal parkeringspladser (kvantitetskriterium) og et tilstrækkeligt antal sikre parkeringspladser, der opfylder sociale minimumsnormer og er udstyret med udstyret med vedligeholdelses- og assistancefaciliteter (kvalitetskriterium), til rådighed for erhvervschauffører inden for godsfjerntransporten; opfordrer til, at man tager højde for sådanne parkeringspladser ved planlægningen eller opgraderingen af vejinfrastrukturer, og til, at byggeomkostningerne skal anses for berettigede til medfinansiering inden for rammerne af fællesskabsprogrammer (f.eks. TEN-T-programmet);
26.

opfordrer medlemsstaterne til, med støtte fra Kommissionen og i samordning med lokale og regionale myndigheder, at lægge vægt på bedre personaleforvaltning ved at gøre en yderligere indsats for at tiltrække og fastholde kvalificerede medarbejdere til at forvalte EU-midler, ved at sørge for uddannelse af høj kvalitet til dem og undgå udskiftning af personale, medmindre dette er strengt nødvendigt og udelukkende motiveret af hensigten om at øge deres effektivitet og dermed udnyttelsesevnen; minder i denne forbindelse om muligheden for at anvende midler fra ESF og få teknisk bistand til at udbygge den nødvendige kapacitet til gennemførelse af og opfølgning på programmerne; fremhæver betydningen af kvikskranker på decentralt niveau for at assistere partnerne i programmet; opfordrer medlemsstaterne til at oprette "europæiske kvikskranker" så tæt på borgerne som muligt med henblik på at bistå med ansøgninger til samhørighedsfondene, både for lokale myndigheder og EU-borgere;
38.

anbefaler, at der omgående oprettes et grænseoverskridende agentur under FN’s auspicier med det udtrykkelige formål at udveksle de foreliggende oplysninger, tage fat om problemerne og årsagerne til grænseoverskridende vandrelaterede uheld og foreslå passende tilpasnings- og afbødningsforanstaltninger; minder indtrængende om, at kritiske forhandlinger om oversvømmelsesforebyggelse og -dæmpning kan vise sig at være uovervindelige mellem uenige lande uden et sådant mægleragentur i spidsen; understreger, at gletsjerregionerne, der ofte er årsag til oversvømmelser, betragtes som værende af strategisk betydning, idet de udgør landegrænser, og at de berørte parter som følge heraf kan tøve med at udveksle afgørende oplysninger;
16.

gentager vigtigheden af at fortsætte med at styrke de transatlantiske økonomiske forbindelser, men uden at true EU's politikker på områder som miljøstandarder, kulturel mangfoldighed, sociale rettigheder og offentlige tjenester; understreger navnlig vigtigheden af at opnå større fremskridt inden for verdens mest omfattende handelsforhold, navnlig i forbindelse med standarder og tekniske handelshindringer; mener dog, at denne dialog for at lykkes skal intensiveres yderligere på alle niveauer, og at møder på højt niveau bør finde sted mere jævnligt og med deltagelse af Europa-Parlamentet; mener, at både Den Europæiske Union og USA bør arbejde på udvikle det omfattende transatlantiske vækst- og jobinitiativ, der er under udarbejdelse, og som skal indeholde planer for bortskaffelse af de tilbageværende ikke-toldmæssige hindringer for handel og investeringer i 2020 (det transatlantiske marked), og at de bør tage skridt til at ophæve tolden inden for visse produktområder som foreslået tidligere denne måned af det amerikanske handelskammer; fastholder, at et sådant initiativ bør opføres på dagsordenen for de kommende møder i Det Transatlantiske Økonomiske Råd og for topmødet mellem EU og USA;
55.

påpeger, at kystområderne er det førende turistmål i Europa, og at det derfor er vigtigt at udvise behørig opmærksomhed over for metoderne til fysisk planlægning i kystområder, risiciene ved udstrakt urbanisering og nødvendigheden af at værne om kystområdernes kvalitet og bæredygtighed, den arv, der knytter sig til dem, samt serviceinfrastrukturer for turister; understreger, at det er nødvendigt at foretage de fornødne investeringer i en strategi for kystturisme, øturisme og maritim turisme for at beskytte de europæiske kyster mod erosion, beskytte miljø- og faunaarven og forbedre vandkvaliteten, alt samme med det formål at udvikle en bæredygtig og kvalitetspræget bade- og undervandsturisme; glæder sig i denne sammenhæng over Kommissionens initiativ til at udvikle en strategi for bæredygtig kyst- og havturisme og opfordrer til at udvikle lignende specifikke strategier for øer, bjergegne og andre sårbare områder;
45.

bekræfter, at foranstaltninger til fordel for elever med særlige undervisningsbehov fortsat skal være en prioritet, og at Europaskolerne skal gøre alt, hvad de kan, for at forbedre deres muligheder for at uddanne elever med handicap; anmoder i denne forbindelse Det Øverste Råd om at overvåge, at der fastsættes kvotienter for denne elevkategori ved beregning af klassernes størrelse, og om at sørge for fuldstændig integration af disse elever;
6.

udtrykker dog dyb bekymring over, at EU i 2010 lå ca. 15 mia. EUR under sit eget ODA-mål for det år, at det bliver nødt til at næsten at fordoble sin bistand for at opfylde sit 2015-mål, at det har undladt at øge bistanden til Afrika og de mindst udviklede lande, på trods af løfter herom, samt at en række medlemsstater beskar deres bistandsbudgetter i 2009 og 2010 og har planlagt yderligere nedskæringer i 2011 og fremover;
84.

understreger behovet for at gennemføre uddannelsesprogrammer for fagfolk i den audiovisuelle sektor, som skal give dem mulighed for at lære at bruge de digitale teknologier og for at tilpasse sig til de nye forretningsmodeller, og anerkender de positive resultater af de initiativer, der allerede er i gang på området; mener, at EU bør forpligte sig til at støtte og finansiere disse programmer;
44.

understreger, at aktørerne ønsker større vægt på løbende faglig udvikling, inklusive (livslang) formel, ikke-formel og uformel læring, samt på at evaluere denne; påpeger, at global konkurrence og tendensen mod videnbaserede økonomier skaber nye udfordringer i henseende til udvikling af kvalifikationer og uddannelse; opfordrer derfor Kommissionen til at undersøge metoder til at dokumentere al uddannelse, f.eks. via europæiske kvalifikationspas og den europæiske referenceramme for kvalifikationer samt IMI, og til at udforme en sammenligningstabel over de forskellige ordninger for løbende faglig udvikling i medlemsstaterne; opfordrer endvidere Kommissionen til for sundhedserhvervenes vedkommende at undersøge, om udligningsforanstaltninger kan være en passende løsning på de forskellige niveauer inden for løbende faglig uddannelse i medlemsstaterne; opfordrer de kompetente myndigheder til at give oplysninger om løbende faglig udvikling under anerkendelsesprocessen, til at udveksle bedste praksis på dette område og til at udveksle oplysninger om løbende faglig udvikling, navnlig inden for de sektorer og i de medlemsstater, hvor løbende faglig udvikling er obligatorisk;
48.

opfordrer Kommissionen til at tage fat på spørgsmålet om, hvorledes det private forbrug kan blive mere bæredygtigt med henblik på at fremme innovation, økonomisk vækst og en lavemissionsøkonomi i tråd med målsætningerne i Europa 2020-strategien; mener, at der bør lægges særlig vægt på intelligente energisystemer; understreger, at anvendelsen af nye teknologier bør gøre det muligt for alle brugere af nettet at deltage i det indre marked for energi med henblik på at spare energi og nedbringe eller dæmpe energiudgifterne, samtidig med at energiforsyningen til sårbare forbrugere sikres;
14.

mener, at princippet om gensidig anerkendelse af licenser ikke finder anvendelse i spillesektoren, men kræver i overensstemmelse med principperne for det indre marked dog, at medlemsstater, der åbner sektoren for onlinespil for konkurrence for alle eller visse typer af spil, sikrer gennemskuelighed og muliggør ikke-diskriminatorisk konkurrence; foreslår i denne forbindelse, at medlemsstaterne indfører en licensmodel, der gør det muligt for de europæiske udbydere af spil, der opfylder værtsmedlemsstatens betingelser, at ansøge om en licens; mener, at procedurer til ansøgning om licens, der reducerer de administrative byrder ved at undgå den unødvendige duplikering af krav og kontroller udført i andre medlemsstater, kan gennemføres i de medlemsstater, der har indført et licenssystem, idet det sikres, at tilsynsmyndighederne i den medlemsstat, hvor ansøgningen er indgivet, spiller en styrende rolle; mener derfor, at den gensidige tillid blandt de nationale tilsynsmyndigheder skal forbedres gennem et tættere administrativt samarbejde; respekterer medlemsstaternes afgørelse om at fastlægge antallet af udbydere samt af typer og mængder af spil, der udbydes for at beskytte forbrugerne og hindre kriminalitet, forudsat at disse begrænsninger er proportionale og afspejler et ønske om at begrænse aktiviteterne i denne sektor på konsistens og systematisk vis;
5.

glæder sig over Kommissionens skridt til yderligere at tydeliggøre forskellen mellem økonomiske og ikke-økonomiske aktiviteter, for så vidt angår tjenesteydelser af almen økonomisk interesse, med henblik på at skabe større, generel juridisk sikkerhed og for at undgå, at der indbringes sager for EU-Domstolen eller at Kommissionen må påbegynde overtrædelsesprocedurer; opfordrer Kommissionen til yderligere at tydeliggøre det fjerde kriterium, som Domstolen nævnte i Altmark-dommen, og til at sikre, at metoden til udregning af rimelig fortjeneste er tilstrækkelig klar og passende for mangfoldigheden af tjenesteydelser af almen økonomisk interesse; opfordrer derfor Kommissionen til at undgå en lukket liste; foreslår, at Kommissionen under udførelsen heraf ikke begrænser sig til kun at gengive Domstolens retspraksis, men på grundlag af relevante kriterier hjælper til med at forstå og anvende de principper, der benyttes; anmoder Kommissionen om at beskrive sin forståelse af en ægte tjenesteydelse af almen økonomisk interesse;
42.

understreger behovet for høring af biavlere fra EU's og de nationale myndigheders side under udarbejdelsen af biavlsprogrammer og lovgivning i forbindelse hermed for at sikre, at disse programmer bliver virkningsfulde og gennemføres rettidigt; opfordrer Kommissionen til at stille væsentligt større finansielle ressourcer til rådighed ved at forhøje den nuværende støtte til biavl under FLP i tiden efter 2013 og garantere den fortsatte eksistens og forbedring af de eksisterende støtteprogrammer (forordning (EF) nr. 1221/97) til biavlssektoren og fremme udviklingen af fælles projekter, og opfordrer medlemsstaterne til at yde teknisk assistance til biavlssektoren; opfordrer Kommissionen til at sikre, at samfinansieringsordningen er forenelig med indførelsen af direkte støtte under FLP's første søjle (valgfri gennemførelse, jf. FLP's nugældende artikel 68) for de medlemsstater, der finder det nødvendigt; understreger ligeledes, at det er nødvendigt at opmuntre unge biavlere til at gå ind i branchen; opfordrer Kommissionen til at skabe et sikkerhedsnet eller et fælles forsikringssystem for biavl med henblik på at mindske krisesituationers konsekvenser for biavlere;
64.

opfordrer medlemsstaterne til at forelægge nationale reformprogrammer, der er i overensstemmelse med platformens mål og med EU's målsætninger med hensyn til social og bæredygtig udvikling, og som støtter Kommissionens konstatering af, at fattigdom er uacceptabelt for Europa i det 21. århundrede, til ikke at sætte spørgsmålstegn ved lønindekseringssystemerne og de kollektive overenskomster eller begrænse deres investeringskapacitet og muligheder for sociale udgifter irrationelt og ubegrundet som led i den økonomiske styring, men sikre holdbarheden af de offentlige finanser og skabelsen af lønnede job ud fra den betragtning, at mindskelse af fattigdommen er en væsentlig følge af intelligent, bæredygtig og inklusiv vækst; anmoder om en afklaring af status for de nationale handlingsplaner for social integration og især indarbejdelsen heraf i de nationale reformprogrammer under Europa 2020-strategien; anmoder Kommissionen om at udarbejde specifikke anbefalinger til landene med henblik på opfyldelse af målsætningen om begrænsning af fattigdommen, navnlig i tilfælde hvor målet ikke nås, i betragtning af, at bekæmpelsen af fattigdommen kræver en øget indsats og mobilisering af alle parter og alle midler for at reducere fattigdom og alvorlig fattigdom kraftigt på mellemlang sigt og nå frem til et lavt fattigdomsniveau eller endog udryddelse af fattigdommen senest i 2020; foreslår, at Kommission udarbejder EU-retningslinjer til medlemsstaterne til sikring af, at de regionale og lokale myndigheder og øvrige involverede parter virkelig medvirker til udarbejdelsen af de nationale reformprogrammer; bemærker, at regionale og lokale pagter potentielt er den mest fyldestgørende og sammenhængende mekanisme til inddragelse af de regionale og lokale myndigheder i denne proces, sådan som det foreslås i den femte samhørighedsrapport; er af den opfattelse, at Europa 2020-strategiens mål om en reduktion af antallet af fattigdomstruede personer med 20 millioner kun kan nås, hvis de stramninger, EU har indført eller vil indføre, ikke går ud over beskæftigelse og socialsikring, navnlig for de dårligst stillede;
32.

opfordrer Kommissionen til at målrette ESF i retning af at sikre, at der tages hensyn til mennesker i alle deres forskellige livsfaser, og for at sikre, at der gøres øget brug af det professionelle og frivillige potentiale for så vidt angår udfordringerne i forbindelse med de demografiske ændringer; bemærker, at den ældre generations erfaringer og knowhow bør udnyttes, f.eks. i forbindelse med coachingprojekter, for at gøre generationsskift lettere, hvortil der er behov for hensigtsmæssige løsninger; mener, at kommunikationen mellem generationerne er en gunstig mulighed, som man bør benytte sig af;
G.

der henviser til, at EU fortsat understreger behovet for, at der udvises respekt for retsstatsprincippet, herunder ved at etablere en retfærdig, upartisk og uafhængig rettergang og herved undgå faren for at skabe indtryk af, at retsmidlerne anvendes selektivt; der henviser til, at EU anser disse principper for at være af særlig stor betydning i et land, som stræber efter at indgå mere indgående kontraktuelle forbindelser og satse på politisk associering;
15.

opfordrer EU-Udenrigstjenesten og EU's delegation til Kina til løbende at overvåge menneskerettighedssituationen i Kina og til under møder og i korrespondance med kinesiske embedsmænd fortsat at henvise til sagerne med tibetanere, der er fængslet for fredelig udøvelse af deres religionsfrihed, og til inden for de kommende 12 måneder at fremlægge en rapport for Parlamentet med forslag til foranstaltninger, der kan træffes, eller politikker, der kan gennemføres i denne henseende;
4.

kræver, at de syriske myndigheder tillader humanitære organisationer og læger at behandle ofre for vold, og at myndighederne giver dem adgang til alle dele af landet og sætter dem i stand til at udføre deres legitime og fredelige arbejde uden frygt for repressalier og uden at være udsat for restriktioner, herunder retlig chikane; opfordrer de syriske myndigheder til at overholde de internationale menneskerettighedsnormer og de internationale forpligtelser, der garanterer menings- og ytringsfrihed;
—

der henviser til den fælles tekniske rapport fra september 2009, der er udarbejdet af Det Europæiske Center for Forebyggelse af og Kontrol med Sygdomme (ECDC) og Det Europæiske Lægemiddelagentur (EMA) om "The bacterial challenge: time to react - A call to narrow the gap between multidrug-resistant bacteria in the EU and the development of new antibacterial agents" ("Den bakterielle udfordring: Tid til handling - en opfordring til at udjævne forskellen mellem multiresistente bakterier i EU og udviklingen af nye antibakterielle midler"),
12.

ser imødekommende på kong Hamads beslutning om at nedsætte en uafhængig kommission til at undersøge menneskerettighedskrænkelser begået af sikkerhedsstyrkerne i forbindelse med regeringens undertrykkelse af de fredelige reformtilhængeres demonstrationer; opfordrer indtrængende til, at kommissionens arbejde sker i fuld upartiskhed og gennemsigtighed, og opfordrer Bahrains regering til ikke at blande sig i dens arbejde og sikre, at gerningsmændene til forbrydelser, og alle personer, der har ansvaret for de voldsomme overgreb, bliver retsforfulgt og får en retfærdig rettergang;
20.

tager til efterretning, at Ombudsmanden er betænkelig over, at Kommissionen afgiver et relativt højt antal utilfredsstillende svar på hans kritiske bemærkninger (10 ud af 32 svar); mener ligesom Ombudsmanden, at der fortsat må gøres en stor indsats for at overbevise tjenestemænd om, at en defensiv holdning over for Ombudsmanden er ensbetydende med forpassede muligheder for deres institutioner og kan betyde, at EU’s image undergraves helt generelt; kræver en radikal forbedring af svarprocessen, således at der bl.a. sker en afkortning af det tidsrum, der er afsat til at indhente svar (særlig i tidsmæssigt følsomme sager), og der indhentes løsningsorienterede snarere end defensive svar; understreger, at de europæiske borgere har krav på god forvaltning i henhold til chartret om grundlæggende rettigheder;
4.

opfordrer de egyptiske myndigheder til at sikre fuldstændig respekt for alle grundlæggende rettigheder, heriblandt foreningsfrihed, retten til at forsamle sig fredeligt, ytringsfrihed og religionsfrihed, samvittigheds- og tankefrihed for alle borgere i Egypten, heriblandt de koptiske kristne, og til at sørge for, at de koptisk-kristne trossamfund ikke udsættes for voldelige overgreb, men kan leve fredeligt og frit give udtryk for deres overbevisning overalt i landet; mener, at det er påkrævet at yde kirkerne passende beskyttelse for at standse islamistiske ekstremisters vedvarende aggression og ødelæggelse af kirker; støtter de fortsatte bestræbelser på at vedtage en fælles kodeks for opførelse af religiøse bygninger; understreger, at retten til at tænke frit og til samvittigheds- og religionsfrihed er en grundlæggende menneskeret, der er sikret i adskillige retsinstrumenter; opfordrer indtrængende de egyptiske myndigheder til at standse forskelsbehandlingen af koptiske kristne, f.eks. ved at fjerne henvisninger til religion fra alle officielle dokumenter, og til at sikre lige værdighed og lige muligheder for alle egyptiske borgere hvad angår adgang til samtlige offentlige og politiske poster, også i de væbnede styrker, i Parlamentet og i regeringen;
29.

beklager, at antallet af unge, der forlader skolen for tidligt, stadig er for højt i EU; påpeger, at en reduktion på kun 1 % i antallet af unge, der forlader skolen for tidligt, kunne bringe omkring 500 000 potentielle arbejdstagere ud på arbejdsmarkedet; opfordrer derfor medlemsstaterne til at gennemføre mere effektive politikker baseret på førsteklasses moderne uddannelse og erhvervsuddannelse for at forhindre, at unge forlader skolen tidligt, og fjerne barriererne for at forblive under uddannelse, til at tilbyde lærings- og erhvervsuddannelsesalternativer og omskolingsmuligheder for studerende med indlæringsvanskeligheder eller handicap og til at udvikle effektive forbindelser mellem den indledende erhvervsuddannelse og erhvervslivet; fremhæver betydningen af tidlig undervisning for udviklingen af ikke alene menneskers fremtidige praktiske færdigheder, men også deres evne til at lære, til at specialisere sig og til at videreudvikle sig, og opfodrer til, at der udvikles en sammenhængende, holistisk og langsigtet tilgang til førskoleundervisning og børnepasning som foreslået i den relevante meddelelse fra Kommissionen;
35.

anerkender betydningen af Rådets henstilling 98/376/EF af 4. juni 1998 om parkeringskort for mennesker med handicap, i henhold til hvilken dette kort skal udformes efter en standardiseret model og anerkendes af samtlige medlemsstater for at gøre det lettere for indehaveren at køre bil, og bemærker, at et fælles EU-charter for rejsendes rettigheder og erhvervelse og fornyelse af kørekort og eventuelle andre tilladelser eller dokumenter, der er nødvendige med henblik på at fremme mobiliteten mellem medlemsstaterne, har betydning for integrationen i samfundet af personer med handicap i alle EU's medlemsstater; erkender, at også innovative former for gratis kommunikationsmidler for blinde og døve, f.eks. tilgængelige informationstjenester med særligt henblik på onlinetjenester, er afgørende for en fuld udøvelse af deres rettigheder, f.eks. "letlæsnings"-udgaver for personer med nedsatte mentale evner og kognitive funktionsnedsættelser; opfordrer til at reducere hindringerne for bevægelsesfriheden for personer med handicap gennem vedtagelse af et europæisk mobilitetskort, der er baseret på gensidig anerkendelse i medlemsstaterne af handicapkort og ydelser og rettigheder for personer med handicap for at gøre det lettere for personer med handicap at arbejde, studere og rejse, også ved hjælp af den åbne koordinationsmetode; opfordrer Kommissionen til at oprette et mere oplysende websted henvendt til personer med handicap, som gør rede for deres rettigheder og indeholder yderligere specifikke oplysninger om rejser;